ਬਾਜੀ ਰਾਊਤ
ਬਾਜੀ ਰਾਊਤ, ਭਾਰਤ ਦਾ ਸਭ ਤੋਂ ਘੱਟ ਉਮਰ ਦੇ ਸ਼ਹੀਦਾਂ ਵਿਚੋਂ ਇਕ ਹੈ। ਸਭ ਤੋਂ ਘੱਟ ਉਮਰ ਦੇ ਸ਼ਹੀਦ ਹਨ ਸਾਹਿਬਜ਼ਾਦੇ ਬਾਬਾ ਫਤੇ ਸਿੰਘ ਉਮਰ 6 ਸਾਲ ਤੇ ਬਾਬਾ ਜ਼ੋਰਾਵਰ ਸਿੰਘ ਉਮਰ 9 ਸਾਲ।12 ਸਾਲ ਦੀ ਉਮਰ ਵਿੱਚ ਬਾਜੀ ਬੇੜੀ ਚਲਾਉਂਦਾ ਸੀ ਅਤੇ ਇਸ ਬੱਚੇ ਨੇ ਅੰਗਰੇਜ਼ਾਂ ਨੂੰ ਬਾਹਮਣੀ ਦਰਿਆ ਦੇ ਉਸ ਪਾਰ ਲਗਾਉਣ ਤੋਂ ਨਿਡਰਤਾ ਨਾਲ ਮਨਾ ਕਰ ਦਿੱਤਾ ਸੀ, ਜਿਸ ਕਾਰਣ ਬ੍ਰਿਟਿਸ਼ ਪੁਲਿਸ ਨੇ 11 ਅਕਤੂਬਰ, 1938 ਨੂੰ ਨੀਲਕਾਂਤਪੁਰ, ਭੁਬਨ, ਡੇਨਕਾਨਾਲ ਜ਼ਿਲ੍ਹਾ ਵਿੱਖੇ ਗੋਲੀਆਂ ਨਾਲ ਬਾਜੀ ਨੂੰ ਮਾਰ ਦਿੱਤਾ। ਬਾਜੀ ਰਾਉਤ, ਬਾਹਮਣੀ ਦਰਿਆ ਦੇ ਬੇੜੀ ਚਾਲਕ ਦਾ ਸਭ ਤੋਂ ਛੋਟਾ ਪੁੱਤਰ ਸੀ। ਬਾਜੀ ਪ੍ਰਜਾਮੰਡਲ ਦੀ ਬਾਨਰ ਸੇਨਾ (ਲੋਕਾਂ ਦੀ ਪਾਰਟੀ) ਦਾ ਸਰਗਰਮ ਮੈਂਬਰ ਸੀ ਜਿਸਨੇ ਆਪਣੀ ਮਰਜ਼ੀ ਨਾਲ ਨਦੀ ਉੱਪਰ ਰੱਖਵਾਲੀ ਦੇਣ ਦਾ ਕਾਰਜ ਚੁਣਿਆ। ਬ੍ਰਿਟਿਸ਼ ਪੁਲਿਸ ਨੇ ਬਾਜੀ ਨੂੰ ਨਦੀ ਪਾਰ ਕਰਾਉਣ ਲਈ ਬਹੁਤ ਧਕਾ ਕੀਤਾ ਪਰ ਉਸਨੇ ਪੁਲਿਸ ਨੂੰ ਕੋਰਾ ਜਵਾਬ ਦੇ ਦਿੱਤਾ। ਪੁਲਿਸ ਨੇ ਬਦਲੇ ਦੀ ਭਾਵਨਾ ਵਿੱਚ ਰਾਉਤ ਦੇ ਨਾਲ ਨਾਲ ਲਕਸ਼ਮਨ ਮਲਿਕ ਅਤੇ ਫ਼ਗੁ ਸਾਹੂ ਉੱਪਰ ਵੀ ਗੋਲੀਆਂ ਦੀ ਬੋਛਾਰ ਕੀਤੀ।